**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022 m. balandžio ...

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-04-07 | Energijos kainų, žemės ūkio žaliavų brangimo, transporto kaštų didėjimo pasekmės nuo kovo mėn. jau jaučiasi prekybos centrų lentynose. Prekybos centrai imasi įvairių iniciatyvų, kad išsaugotų klientus, ypač kai maisto ir bendro naudojimo prekių brangimas, planuojama, iki semestro pabaigos pasieks 5 proc. Šiuo metu daugiausiai pabrango makaronai (+13 %), aliejus (+7 %), šaldyta mėsa (+5,3 %) kava (+4,3 %), nuo 3,3 iki 4,2 % brango kiaušiniai, sviestas, cukrus. Prekybininkai prašo valstybės pagalbos transporto ir energijos brangimui kompensuoti. Prancūzai keičia savo vartojimo įpročius- kreipia daugiau dėmesio į kainas, atsisako brangesnių maisto produktų, mažiau perka ekologiškos produkcijos (24 % planuoja atsisakyti, o 47 % jau atsisakė) , mėsos, ieško nuolaidų ir pigesnių prekybos centrų (LIDL tapo ppopuliariausia apispirkimo vieta, toliau seka Leclerc, Carrefour, Aldi). Mažesnių pajamų namų ūkiai ir jaunos šeimos mažina higienos produktų naudojimą (kas antras namų ūkis), atsisako mažiau svarbių abonementų. Tuo pačiu itin akivaizdžiai ryškėja, ypač jaunimo tarpe, tendencija pirkti panaudotus daiktus. | https://www.lesechos.fr/industrie-services/conso-distribution/ce-que-linflation-a-deja-change-dans-les-magasins-1399007 | Dėl kylančios infliacijos prancūzai keičia vartojimo įpročius |
| 2022-04-21 | FR prabangos prekių milžinės-kompanijos Kering pardavimai, palyginti su praėjusiais metais, padidėjo 21 proc. ir sudarė 4,96 mlrd. eurų. "Saint Laurent" ir "Gucci" prekės ženklų rezultatai Šiaurės Amerikoje ir Europoje padėjo kompensuoti sunkumus, kuriuos sukėlė sveikatos apribojimai Kinijoje. | https://www.lesechos.fr/direct | Liuksuso prekių paradavimai auga |
| **Investicijoms pritraukti į Lietuvą aktuali informacija** | | | | |
| 2022-04-29 | Du Prancūzijos bankai- BNP Paribas et Société Générale- dalyvauja bankų konsorciume, kuris finansuos Elono Musko vykdomą Twitter įsigijimo projektą. Iš 25,5 mlrd. JAV dolerių paskolų FR bankai finansuos daugiau kaip 2 mlrd. dolerių. | https://www.lesechos.fr/finance-marches/banque-assurances/bnp-paribas-et-societe-generale-participent-au-financement-de-lopa-delon-musk-sur-twitter-1403034#utm\_source=newsletter&utm\_medium=email&utm\_campaign=nl\_zapping&utm\_content=20220429&xtor=EPR-5050-[20220429] | FR finansuoja E. Musko projektą/ Twitter |
| 2022-04-29 | Po COVID krizės Prancūzijos aeronautikos pramonė patvirtino, kad atsigauna. Iš viso 2019-2021 m. ji neteko 7 proc. darbuotojų bei 25 proc. apyvartos. Tačiau nuo šių metų ji vėl planuoja įdarbinti 15 tūkst. darbuotojų.  2021 m. orlaivių gamintojų apyvarta vėl pradėjo augti ir pasiekė 55,2 mlrd. eurų (+7,2 proc.), iš kurių 83 proc. sudaro eksportas. 2021 m. užsakymų srityje 55 % sudarė gynybos sektorius, t. y. daugiau nei civilinė aviacija.  Nepaisant neapibrėžtumo ir Rusijos bei Ukrainos karo, pramonė neabejotinai augs. Su sąlyga, kad ji įgis suverenitetą, pabrėžia Airbus valdybos pirmininka Guillaume Faury.,- t. y. organizuodama savo tiekimo grandinę taip, kad ji būtų kuo atsparesnė. Šiuo metu visa pasaulinė tiekimo grandinė yra sudėtinga- prie žaliavų tiekimo problemų reikia pridėti ir didėjančias logistikos problemas Kinijoje. | https://www.lesechos.fr/industrie-services/air-defense/lindustrie-aeronautique-francaise-veut-recruter-15000-personnes-cette-annee-1403806 | Fr aviacijos pramonė atsigauna. Karinės investicijos |
| **Lietuvos verslo plėtrai aktuali informacija** | | | | |
| 2022-04-06 | FR geležinkelio transporto kompanija "Alstom" ir energetikos pramonė grupė "Engie" pasirašė susitarimą dėl galingų krovininių lokomotyvų, varomų vandeniliu, sukūrimo ir tiekimo į rinką.  Remdamasi patirtimi, įgyta nuo 2013 m. kuriant vandeniliu varomą keleivinį traukinį "Coradia iLint" (Vokietija užsakė 41vnt. tokių traukinių), "Alstom" kurs vandenilio technologija paremtas sistemas, kurių pagrindas- didelės galios baterijų sistemos panaudojimas. Baterijos, kurių veikimo nuotolis siekia kelis šimtus kilometrų, bus naudojamos vietoj dyzelino elektriniams lokomotyvams „maitinti“ neelektrifikuotose geležinkelių tinklo atkarpose, t. y. 15-20 % kelionės, kaip rodo "Alstom" ir jos partnerių atlikti tyrimai. Apie 50 % Europos tinklo nėra elektrifikuota. O "Engie" tieks vandenilį, kuriuo bus varomi 2 000 tonų sveriantys lokomotyvai. Bendrovė siekia, kad traukiniai būtų pradėti eksploatuoti iki 2025 m. pabaigos.  "Alstom" yra viena iš 15 Prancūzijos vyriausybės iš anksto atrinktų įmonių, kurioms pagal Europos PIIEC programas skiriama valstybės pagalba proveržio technologijoms vystyti (pvz., vandenilio) ir moksliniams tyrimams remti.  Savo ruožtu "Engie" tikisi, kad šis naujas pritaikymas sustiprins vandenilio vaidmenį sunkiojo transporto srityje, kurią ji plėtoja, pavyzdžiui, kalnakasybos sektoriaus sunkvežimių srityje.  2021 m. "Alstom" taip pat įsigijo baterijų gamintoją "Helion Hydrogen Power", o 2020 m. vasarą paskelbė apie partnerystę su Didžiosios Britanijos geležinkelių bendrove "Eversholt Rail", kuri Jungtinėje Karalystėje diegs jos vandenilinius traukinius "Breeze". | https://www.lesechos.fr/industrie-services/tourisme-transport/hydrogene-alstom-et-engie-sallient-pour-decarboner-le-fret-ferroviaire-1398883 | FR kuria naujas vandenilio sistemas lokomotyvams |
| 2022-04-08 | FR laivybos milžinė "CMA CGM" paskelbė perkanti 100 % Prancūzijos vežėjo "Gefco" akcijų, anksčiau priklausiusio "Stellantis" ir Rusijos geležinkeliams (RŽD), kuri po Rusijos invazijos į Ukrainą tapo nepatogiu akcininku. Šis įsigijimas užtikrina "Gefco" (Groupages express de Franche-Comté) veiklos tęstinumą ir tvarumą. | https://www.lesechos.fr/direct | CMA CGM perka FR vežėją |
| 2022-04-26 | Balandžio 30 d. Dižone Burgundijos Kunigaikščių rūmuose bus surengtas išskirtinis valdžios institucijų konfiskuotų vyno butelių aukcionas. Jame planuojama parduoti 1000 butelių konfiskuotų teisėsaugos, kainų diapazonas gan platus. Kaip nurodyta kataloge, pvz. šešių 2008 m. "Pouilly-Fuissé" butelių dėžė, kurios pradinė kaina - 70 eurų; 2000 m. "Romanée-Conti" butelis, už kurį pradinis siūlymas sieks 11 500 eurų, ir 12 butelių asorti, kurio kaina prasidės nuo 58 000 eurų. Visa tai neskaičiuojant 1400 butelių prabangaus "Ruinart" šampano kurį nusikaltėliai akivaizdžiai itin vertina. Pajamos už parduotas prekes bus pervestos į valstybės biudžetą ir fondus, skirtus kompensuoti nukentėjusiesiems arba visuomenei naudingas veiklas. | https://investir.lesechos.fr/placements/actualites/plus-d-un-millier-de-bouteilles-saisies-par-la-justice-aux-encheres-2013763.php | Konfiskuotų vynų aukcionas |
| **Lietuvos turizmo sektoriui aktuali informacija** | | | | |
| 2022-04-21 | Didžiausia Europoje Prancūzijos viešbučių ir apgyvendinimo verslo grupė Accor Hotels Group" paskelbė, kad sudarė ilgalaikę franšizės sutartį su Kinijos nekilnojamojo turto plėtotojos "Country Garden" padaliniu "Funyard Hotels & Resorts" dėl 1 300 viešbučių su prekės ženklu "JOE&JOE" atidarymo žemyninėje Kinijoje. Accor jau dabar rekordiškai auga Kinijoje. „ Ši naujai užmegzta partnerystė su "Funyard" papildys mūsų lyderystę gyvenimo būdo viešbučių srityje", - sakoma grupės pareiškime. | https://investir.lesechos.fr/actions/actualites/accor-veut-ouvrir-1-300-hotels-lifestyle-en-chine-en-partenariat-avec-country-garden-2012965.php | FR viešbučių verslas plečiasi į Kiniją |
| 2022-04-21 | Europos kelionių komisija (ETC) paskelbė naujo tyrimo išvadas apie turizmą Europoje: nepaisant pandemijos ir konflikto Ukrainoje, noras keliauti išlieka labai didelis. 3 iš 4 europiečių (77 proc.) ketina keliauti balandžio-rugsėjo mėnesiais, o patraukliausios yra Viduržemio jūros regiono šalys. Ispanija išlieka mėgstamiausia 2022 m. balandžio-rugsėjo mėn. į užsienį keliaujančių europiečių kryptimi. Toliau seka Italija, Prancūzija, Graikija ir Portugalija.  Visose analizuotose rinkose optimistiškiausiai į keliones žiūri Italijos, Ispanijos, Lenkijos, Jungtinės Karalystės ir Vokietijos respondentai (daugiau nei 80 proc.).Daugiau nei pusė būsimų keliautojų (56 proc.) planuoja aplankyti kitą Europos šalį, o 31 proc. renkasi keliones šalies viduje. Kelionių ketinimai didėja su amžiumi - nuo 69 proc. tarp Z kartos atstovų (18-24 m.) iki 83 proc. tarp "kūdikių bumo" kartos atstovų (vyresnių nei 54 m.). Artėjant vasarai dauguma europiečių, planuojančių keliauti, ketina atostogauti 4-6 naktis (33 %) arba 7-9 naktis (27 %). Tik 25 proc. rinksis 10 ir daugiau nakvynių trukmės keliones, daugiausia šeimos keliautojai. Priešingai, poros labai mėgsta mikro keliones (iki 3 naktų). Nepriklausomai nuo kelionės trukmės, kas antras keliautojas į kitą paskirties vietą skrenda lėktuvu. | <https://www.lechotouristique.com/article/etc-77-des-europeens-comptent-voyager-dici-septembre> | Europiečiai pasiilgę kelionių |
| 2022-04-21 | Kur keliaus prancūzai 2022 m? Portalas L‘Echo touristique iš daugelio apklausų išrinko 2- booking.dom ir instituto Yougov: 60 proc. prancūzų per ateinančius 12 mėn. planuoja keliauti savo šalyje, o 38 porc.- rinsksi užsienio šalis kelionėms. Pagal amžiaus grupes užsienį daugiausiai rinksis 16-24 m. žmonės- 51 proc. | <https://www.lechotouristique.com/article/ce-que-veulent-les-voyageurs-francais-en-2022> | Kur keliaus prancūzai šįmet |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2022-04-22 | 2017 m. įkurta žaliojo vandenilio gamybos įmonė Lhyfe, kol kas turinti tik vieną gamyklą Prancūzijos Vandėjos regione, siekia patekti į vertybinių popierių rinką- Finansų rinkų institucija (AMF) balandžio 22 d. patvirtino jos registraciją, taip atverdama kelią IPO Paryžiaus "Euronext" rinkoje.  Pasak startuolio CEO Matthieu Guesne'o, per ateinančius kelis dešimtmečius žaliojo vandenilio paklausa smarkiai išaugs, ir "Lhyfe" siekia įgyvendinti projektus Prancūzijoje ir Šiaurės Europoje. Iki šiol įmonė įgyvendino 93 komercinius projektus, kurių bendras pajėgumas viršija 4,8 gigavatų, ji siekia konkuruoti su didžiausiais šio sektoriaus dalyviais, tokiais kaip EDF , Air Liquide ar Engie. Įmonė įgyvendina vieną iš pažangiausių šios srities projektų Danijoje, kurį bendrai kofinansuoja ES, kuriame nuo 2023 m. įmonė jau turėtų pradėti gaminti vandenilį. Tačiau ne visi "Lhyfe" projektai yra to paties etapo- maždaug 20 iš jų yra viešųjų pirkimų etape. Nante įsikūrusi bendrovė gaminanti ekologišką vandenilį mobilumui, naudodama vėjo turbinų generuojamą energiją, nuo savo įkūrimo jau surinko 85 mln. eurų. ir planuoja apie 200 mln. metinę apyvartą. | <https://www.lesechos.fr/industrie-services/energie-environnement/hydrogene-vert-lhyfe-vise-la-bourse-pour-devenir-leader-en-europe-1402341> | Žaliasis vandenilis- FR startuolis eina į biržą |
| **Lietuvos ekonominiam saugumui aktuali informacija** | | | | |
| 2022-04-07 | Prancūzų verslo medijos plačiai nušvietė informaciją apie antrąjį Lietuvos vienaragį Nord security. | <https://lentrepreneur.co/innovation/b2b/la-societe-de-cybersecurite-basee-a-vilnius-nord-security-empoche-917-millions-deuros-et-devient-la-deuxieme-licorne-de-lituanie-07042022>  <https://fr.postsus.com/entreprise/149885.html>  <https://www.presse-citron.net/nordvpn-leve-100-millions-de-dollars-et-devient-une-licorne/>  <https://www.linformatique.org/nordvpn-1-6-milliard-dollars.html> | Prancūzijos medijos apie antrąjį LT vienaragį |
| 2022-04-08 | FR vyriausybė ruošiasi galimam Europos dujų embargui arba, atvirkščiai, Kremliaus baudžiamosioms priemonėms. Tokiu atveju Prancūzija netektų apie 20 proc. importuojamų dujų, o šio kiekio per naktį neįmanoma pakeisti kitais šaltiniais. Balandžio 8 d. paskelbtame Vyriausybės dekrete numatyta įgyvendinti avarinį apkrovos mažinimą, t. y. organizuotai ir tikslingai mažinti elektros energijos tiekimą dideliems vartotojams. "Tai yra kraštutinė priemonė", - teigė Ekologinio perėjimo ministerija. Ši priemonė būtų taikoma ne privatiems asmenims, ne jautrioms vietoms, pavyzdžiui, ligoninėms ar švietimo įstaigoms, ne daugumai įmonių, o tik didžiausiems vartotojams: iš esmės stambiems chemijos, naftos perdirbimo ar plieno pramonės atstovams, elektrinėms ar dideliems tretinio sektoriaus pastatams, pavyzdžiui, prekybos centrams ar stadionams.  Dekretas skirtas objektams, kurių poreikis viršija 5 gigavatvalandes per metus. Ministerijos teigimu, tai yra apie 5 000 klientų, kurie vien tik sudaro "beveik pusę Prancūzijos suvartojimo". Šiuo metu atliekama apklausa, siekiant išsiaiškinti, kurios įmonės negalėtų išsiversti be dujų. Pavyzdžiui, stiklo pramonėje staigus tiekimo nutraukimas gali rimtai pakenkti krosnims, kurios turi būti nuolat įjungtos. Siekiama, kad projektas būtų parengtas iki gruodžio 1 d.  Taip pat anksčiau nei paprastai prasidėjo dujų atsargų pildymo kampanija . Dujų perdavimo įmonė GRTgaz ragina saugyklas užpildyti "kuo daugiau ir kuo greičiau". Dujų sektoriaus atstovai pažymi, kad dujų embargo data turės lemiamą reikšmę -ne tas pats, kas nutraukti dujų tiekimą dabar, kai jų atsargos yra mažiausios, arba vasaros pabaigoje, kai atsargos bus papildytos kitai žiemai. | <https://www.lesechos.fr/industrie-services/energie-environnement/la-france-sorganise-pour-se-passer-de-gaz-russe-1399572> | Prancūzija ruošiasi apsieiti be rusiškų dujų |
| 2022-04-21 | Prancūzijos chemijos pramonei karas ir sankcijos Rusijai tiesioginės įtakos neturi. Tačiau dėl sparčiai kylančių dujų ir elektros kainų Europoje mažėja šio sektoriaus konkurencingumas, palyginti su Amerikos konkurentais, kurie naudojasi pigesne energija. Dėl energetikos krizės nukentėjusi Prancūzijos chemijos pramonė ruošiasi stipriam sulėtėjimui. Balandžio 20 d. France Chimie, organizacija, vienijanti 4 000 šio sektoriaus įmonių, paskelbė, kad šiais metais šio sektoriaus gamybos apimtys turėtų padidėti tik 1-2 %. Tai didelis nuosmukis, palyginti su beveik 6 proc. augimu, kurio buvo tikimasi 2021 m. Prancūzijos chemijos pramonės apyvarta viršija 97 mlrd. eurų.  Be to, sektoriui įtakos turi sparčiai didėjančios transporto ir logistikos kainos. Konteinerio nuoma tarp Azijos ir Europos kainuoja 6 kartus brangiau nei praėjusį spalį. Dėl uostų apkrovos, kurią dar labiau apsunkina apribojimai Kinijoje, susidaro vėlavimų grandinė, turinti įtakos pristatymo laikui.  Ar šios viena kitą papildžiusios krizės pakeis sektoriaus investicijų dinamiką? 2021 m. chemijos pramonė investavo 4,1 mlrd. eurų, iš kurių didžioji dalis skirta gamybos pajėgumams didinti. Ekspertai tikisi, kad bus išsaugoti mažiausiai energijos naudojantys sektoriai. Tai ypač pasakytina apie įmones, kurios pagal gaivinimo planą gaus paramą perkelti (relokalizuoti) veikliųjų vaistų ingredientų gamybą arba skatinti ekologinį perėjimą (žalioji chemija, cheminių medžiagų perdirbimas, produktai, skirti elektrinių transporto priemonių akumuliatoriams, ir t. t.). | https://www.lesechos.fr/industrie-services/energie-environnement/la-chimie-francaise-se-prepare-a-un-choc-brutal-1401932 | FR chemijos pramonė trauksis 2022 m. |
| **Bendra ekonominė informacija** | | | | |
| 2022-04-07 | 34 puslapių laiške adresuotame Prancūzijos vyriausybei Europos Komisija prašo Prancūzijos peržiūrėti nacionalinį strateginį žemės ūkio planą - 2023-2027 m. ES bendrosios žemės ūkio politikos (BŽŪP) sudėtinę dalį - siekiant jį padaryti „žalesnį“/ekologiškesnį.  Pasak EK, Paryžiaus pateiktas planas yra tvirtas žemės ūkio atsparumo požiūriu, tačiau juo tik iš dalies remiamas žemės ūkio ir miškininkystės sektorių „žaliasis“ pertvarkymas. Todėl Prancūzijos, kuri yra didžiausia BŽŪP naudos gavėja, gaunanti beveik 9,4 mlrd. eurų metinių subsidijų, prašoma "pakeisti tam tikrus plano elementus, kad būtų pilnai laikomasi ES reglamentavimo.  Komisija ypač apgailestauja, kad pagal būsimą ekologinį režimą (tiesioginės pagalbos sistemą, kuria siekiama atlyginti už geriausią praktiką) bus galima mokėti didesnį atlygį ūkininkams, turintiems "didelės aplinkosauginės vertės" (HVE) sertifikatą - ženklą, kuris yra daug mažiau griežtas nei ekologinis. EK taip pat susirūpinusi dėl neambicingų FR planų aplinkosaugos ir klimato srityje. | https://www.lesechos.fr/industrie-services/energie-environnement/pac-bruxelles-appelle-paris-a-verdir-son-plan-national-pour-lagriculture-1398960 | FR žemės ūkio strategija neatitinka ES reglamentavimo |
| 2022-04-20 | Kaip ir kitur euro zonoje, Prancūzijos atsigavimą po COVID pradeda stabdyti karo Ukrainoje padariniai. Vis dėlto lėtėjimas turėtų būti ne toks didelis kaip kitose didžiosiose ekonomikose.  TVF, palyginti su sausio mėn. vertinimu, FR augimo prognozę sumažino 0,6 punkto, o euro zonos - 1,1 punkto, Vokietijos - 1,7 punkto. Dabar TVF tikisi, kad Prancūzijos BVP šiais metais padidės 2,9 %. Toks tempas susijęs su praėjusių metų ekonomikos atsigavimo stiprumu. Be to, dėl energijos rūšių diversifikacijos, kurią papildo "tarifų skydas" (Vyriausybės nustatytas energijos kainų augimo limitas), ir santykinai mažesnio apdirbamosios pramonės svorio ji yra geriau pasirengusi nei jos kaimynės. | https://www.lesechos.fr/economie-france/conjoncture/croissance-la-france-moins-touchee-par-la-crise-que-ses-voisins-en-2022-1401624 | Ekonomikos augimo prognozė FR 2022 m. |
| 2022-04-29 | Karas Ukrainoje sustabdė FE ekonomikos atsigavimo tempą. Praėjusiais metais 7 % atsigavusi Prancūzijos ekonomika staiga sustojo. Remiantis balandžio 29 d. nacionalinio statistikos instituto INSEE paskelbtais duomenimis, šalies bendrasis vidaus produktas (BVP) 2022 m. sausio-kovo mėn. išliko stabilus, t.y. augimas lygus 0. | https://www.lesechos.fr/economie-france/conjoncture/croissance-zero-pour-la-france-au-premier-trimestre-1403807 | FR 2022 m. I ketvirčio ekonomikos augimas – „nulis“ |
| **Kita ekonominiam bendradarbaivimui aktuali informacija** | | | | |
| 2022-04-01 | Remiantis FR automobilių platformos (PFA) balandžio pradžioje paskelbtais duomenimis, FR automobilių rinkai 2022 m. I ketvirtis tapo blogiausias per 40 metų- kovo mėnesį, palyginti su tuo pačiu 2021 m. laikotarpiu, naujų automobilių registravimas Prancūzijoje sumažėjo beveik 20 proc. Iš pradžių tikėtasi, kad po COVID pandemijos ir puslaidininkių trūkumo, 2022 m. pardavimai atsigaus, bet šis scenarijus tampa vis labiau hipotetinis, juolab, kad nuosmukis tęsiasi 10 mėnesių iš eilės. Kovo mėnuo grupei "Stellantis" buvo ypač sunkus: dėl prastų "Peugeot" (-33,5 %, nors 208 modelis išliko geriausiai parduodamu automobiliu Prancūzijoje), "Citroën" (-27,8 %) ir "Fiat" (-27,6 %) prekės ženklų veiklos rezultatų registravimas sumažėjo beveik 30 %, palyginti su praėjusiais metais. Kita vertus, "Renault" grupė dėl puikių "Dacia", kurios pardavimai per metus padidėjo 31 %, rezultatų sumažino nuostolius iki -15 %. "Hyundai" (1,9 %) ir "Kia" (+6,5 %) taip pat išlaikė praėjusių metų tempą, kaip ir "Tesla" (+7 %), kurios augimo kreivė vis dėlto pradeda lėtėti. | https://www.lesechos.fr/industrie-services/automobile/le-marche-automobile-francais-boucle-son-pire-trimestre-depuis-40-ans-1397721 | FR automobilių rinklos juodasis trimestras |
| 2022-04-21 | Prancūzijos geležinkelių gamintojas ALSTOM su Australijos Vikorijos valstija pasirašė 700 mln. eurų vertės sutartį dėl 100 tramvajų , skirtų didžiausio ir seniausio pasaulyje Melburno tramvajų parko atnaujinimui. Pirmieji tramvajų sąstatai, kurių 65 proc. bus pagaminti "Alstom" Australijos gamykloje Dandenonge, bus pradėti eksploatuoti 2025 m. "Alstom" taip pat tiekia "Citadis" traukinius 2019 m. atidarytoms tramvajaus linijoms Sidnėjuje. Kita FR įmonė- "Keolis", SNCF dukterinė įmonė, kartu su AU įmone "Downer" eksploatuoja tramvajų tinklą Melburne, Niukasle, Auksinėje pakrantėje ir Adelaidėje. Dar viena FR įmonė "Transdev" valdo daugybę autobusų linijų Brisbane, Melburne, Perte ir Sidnėjuje, kur ji taip pat eksploatuoja tramvajų tinklą ir keltus, jungiančius šiaurinę ir pietinę miesto dalis. | https://www.lesechos.fr/industrie-services/tourisme-transport/alstom-decroche-le-plus-gros-contrat-de-tramway-jamais-signe-en-australie-1402076 | FR transporto įmonėms puikiai sekasi Australijoje |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)